Perifrasis verbals d'intencionalidat en aragonés

As **perifrasis verbals d'intencionalidat en aragonés** expresan a disposición d'o subchecto respecto a un proceso verbal. En aragonés belunas d'as perifrasis d'intencionalidat levan a preposición *de*, a diferencia d'as perifrasis d'intencionalidat equivalents en castellano y coincidindo con cualques estructuras d'infinitivo d'obchecto en francés como *essayer de*, *décider de*.

Son perifrasis d'intencionalidat en aragonés: *querer + infinitivo*
, *ir a + infinitivo*, *decir de + infinitivo*, *determinar de + infinitivo*, *mirar de + infinitivo*, *prebar de + infinitivo*, *precurar de + infinitivo* y *estar per + infinitivo*.

## Querer + infinitivo
A perifrasi *querer + infinitivo* ye present en atras luengas iberorromanicas y se troba en tot l'aragonés:
**Te *'querebe fer** una [[pregunta]]''.
****Quereba ser*' lo caporal.*
**Le **querebe dar** un tocho anoche.*
****Quero chetar**-me pronto*.

== Decir de + infinitivo ==
A perifrasi *decir de + infitinitivo* se documenta en [[aragonés belsetán|belsetán]] y presenta o mesmo significau que *determinar de + infinitivo*:
****Diciemos de puyar** ta Tella*.

== Determinar de + infinitivo ==
A construcción *determinar de + infinitivo* se documenta d'o [[sieglo XVI]] en o *Libro Verde*, y contina emplegando-se por o menos en [[aragonés belsetán|belsetán]], [[aragonés chistabín|chistabín]] y [[aragonés benasqués|benasqués]], presenta un equivalent en a construcción francesa *décider de + infinitivo*:
****Determinaron de** tener*.
****Determinorez d**'ir-tos-ne ta Francia*.
**He **determinau de** fer-lo ahora*.
**Han **determinau d**'encaminar-s'ie*.

== Mirar de + infinitivo ==
A perifrasi *mirar de + infinitivo* u *mirar-se de* se documenta en [[aragonés belsetán]], [[aragonés chistabín|chistabín]], [[aragonés de Sierra Ferrera|de Sierra Ferrera]], [[aragonés fovano|fovano]] y [[aragonés ribagorzano|ribagorzano]]. Ye d'uso frecuent y presenta un equivalent en o castellano literario *ver de*. En son eixemplos d'uso:
**Anque sía una mica lento **mirar de** fer-lo tot el pur que se pueda*.
****Mirat d**'acudir un poco en hora*.
****Mira de** meter-lo a nivel*.
**¿ Por qué no **te miras de** charrar menos y troballar mas ?*.

== Precurar de + infitivo ==
A perifrasi *precurar de + infinitivo* se documenta en [[aragonés belsetán|belsetán]].
****Precura de** no tardar guaire*.

== Prebar de + infinitivo ==
A perifrasi *prebar de + infitinitivo* se documenta en [[aragonés chistabín|chistabín]] y presenta un significau comparable a *mirar de + infinitivo*:
**Ha **prebau d**'apanyar-lo pero no ha puisto*.

Tamién se documenta en [[aragonés benasqués|benasqués]], pero coexistindo con atras perifrasis d'o verbo como *probar + infinitivo* u *probar a + infinitivo*:
****Vem probar de** convencer-lo*.
****Proba a** vere si puez marchar*.

== Estar per + infinitivo ==
A perifrase *estar per + infinitivo* se documenta en [[aragonés belsetán|belsetán]]:
**Yo **estoi per** fer-lo ansí*.

== Ir a + infinitivo ==
A perifrasi *ir a + infinitivo* ye en realidat una [[perifrasis verbals temporals en aragonés|perifrasi verbal temporal]], manimenos por tener un caracter temporal futuro prene un caracter modal intencional visible en bel caso:
**¿ **Vas a meter** una botiga d'articlos de regalo?.*
****Iba a** llevantar-me, pero no va poder d'el dolor que teneba*.

== Referencias ==


== Bibliografía ==
* [[María Luisa Arnal Purroy]]: *El habla de la Baja Ribagorza Occidental*. Institución Fernando el Católico, 1998.
* [[Chabier Lozano Sierra]], [[Ánchel Loís Saludas]]: *Aspectos morfosintácticos del belsetán*, 2005, Gara d'Edizions.
* [[Chabier Lozano Sierra]]: *Aspectos Lingüisticos de Tella. Aragonés de Sobrarbe (Huesca)*. Gara d'Edizions - Prensas Universitarias de Zaragoza - Institución Fernando el Católico. 2010.
* [[Ángel Ballarín Cornel]]: *Diccionario del Benasqués*. Institución Fernando el Católico, Zaragoza, segunda edición 1978.
* [[Fernando Blas Gabarda|BLAS GABARDA, Fernando]] y [[Fernando Romanos Hernando|ROMANOS HERNANDO, Fernando]], *Diccionario Aragonés: Chistabín-Castellano*; Gara d'Edizions. Zaragoza, [[2008]]. <small>ISBN978-84-8094-061-0, p 209, p 375, p 430.</small>
* [[Fernando Romanos|F. Romanos]], [[Fernando Sánchez Pitarch|F. Sánchez]]: *L'aragonés de A Fueba. Bocabulario y notas gramaticals''. Uesca, Publicazions d'o Consello d'a Fabla Aragonesa (col. «Puens enta ra parola», 9) (1999), p 115.